Woordwarrel 3/2022 Oksimoron - twee teenstrydige begrippe - Dis Ekke
Posted by HesterLeyNel on 2022-02-17
Hierdie keer gaan ons 'n bietjie pret hê met die stylfiguur oksimoron wat twee oënskynlik teenstrydige begrippe in een stelling bevat. In die spreektaal gebruik ons heel dikwels oksimorons om ons gevoelens uit te druk. Dink byvoorbeeld aan die volgende:
Ag mens, dis regtig al ou nuus! (neerhalend gesê wanneer iemand probeer om 'n lekker sappige skinderstorie oor te dra). Nuus is per definisie 'n berig van of inligting oor iets wat pas plaasgevind het of rugbaar geword het, of 'n tyding, nuwe inligting / feit waarvan jy nie voorheen bewus was nie – (bron: Woordeboek van die Afrikaanse Taal (WAT)). Ou beteken mos oud, iets wat lankal die rondte doen, en nuus is nuut en opwindend – hoe kan dit dan nuus wees? Wanneer jy praat van ou nuus, gebruik jy dus twee teenstrydige begrippe in dieselfde stelling.
Hier is jou inspirasievonk: Jy kan óf 'n lekker storie rondom 'n bekende oksimoron skryf óf nuwe voorbeelde van hierdie stylfiguur uitdink om ons te vermaak. Dames, wat uit die aard van hulle natuur daarvoor bekend is dat hulle teenstrydige argumente gebruik wat enige man se kop deurmekaar kan maak, behoort hierdie uitdaging gou-gou plat te draf.
Gee jou (teenstrydige) verbeelding vrye teuels en geniet dit!
Wreed vriendelik hierdie warrel wat jy vra. Soos Augusto Monterroso, is "my boeke vol leegheid."
Ek glo dit nie. Jy sal wel 'n haas uit die hoed trek.
Wel aldus die 2 direkteure (julle 2 ken hulle dalk) van die Woordwarrel Webeging (jammer ek is disleksies) kwalifiseer die kalme vurige een se kommentaar reeds as 'n warrel.
Skryf min woorde of baie, 'n haikoe of enkelreël, opstel, gedig, resep of wat ook al die inspirasievonk losgeskop het in jou skrywersbrein" .
Maar Hester klankloos stem ek saam dat daardie een veelvoudige woorde sal uitspu.
Ek dink jou klanklose stemgeluide is reg!
Is dit 'n uitdaging, liewe Baron Room?
"Liewe" Baron – definitief 'n oksimoron😁
Ja, daardie vurige een moet haar beweegredes agter hierdie nuutskepping boekstaaf.
Baron Room – wat 'n herinnering 🧡
Ja dit was goeie tye.
Natuurlik is dit Lekkevurig – hierdie kan 'n affere veroorsaak.
Ek hoop jy geniet my #woordwarrel. Dit was prettig vir my.
Sal gaan kyk, myne is so 80% klaar geskryf
Whoop, whoop, Abrie skrywe!
Dit voel vreemd maar heerlik
Ek is kinnerlik bly dat jy weer skrywe. My breinbuig blogmaat.
Ek laaik. Dis tyd dat ons weer 'n bietjie uit ons gemaksones klim. Ek sien uit na die skrywe.
Gaats Hester jy sal dat ek skryfverhoog vrees ontwikkel. Vlugtend vries
Sing net terwyl jy vlug … 🎵ek is 'n dapper muis 🎵 … en moenie in Antartika se rigting vlug nie.
Jy skryf! Dis uitstekende nuus.
Ja, ek sien die "kalme vurige een" warrel ook sommer oksimoronies in die kommentaar; julle laat nie op julle wag nie. Goed om jou weer te sien, Abrie.
Jammer Hester maar ek het nooit Grieks leer praat nie. Tot julle drie se kommentare is te hoog vir my.
Hoe lekker lag ek nou Kameel, ek het ook nie grieks leer ken nie. Dis biki uhm grieks vir my
Was nog nooit lief vir Afrikaans of Engels en al die eienaardige name wat goed genoem word nie. Jy praat hom, jy skryf hom sonder om te weet dis 'n sinoniem ens ens ens. Hogere Afrikaans "not my cup of tea."
Moenie jou blind staar teen 'n benaming nie Kameeltjie – voel en praat net die taal.
"not my cup of tea". Hierdie is die hoogdrawendste Afrikaans wat ek nog gelees het. Verstaan net 2 woorde my en of. Die ander woorde lyk vir my na ander taal, dalk Grieks? Dankie tog vir Hester – ek verstaan die woorde oksimoron en paradoks.
Abrie 😀 Wel, gelukkig is deelname vrywillig en dis my partytjie hierdie – dis immers net 'n uitnodiging om saam te speel . Dis verstaanbaar dat almal nie van al die onderwerpe hou nie. Dan hou mens maar verby.
Kameel onthou ek probeer nie geniepsig of 'n trol wees. Poging tot humor. Aan die ander word ek ook meegesleur met die opgewondenheid dat ek besluit het om vir 'n verandering weer te blog.
Kyk die antwoord wat ek by Kameel se kommentaar geskryf het. Dink net 'n bietjie hoe lekker kan jy speel met sulke kleurryke "Grieks".
Ek is seker jy gebruik elke dag hierdie soort paradoks in jou spreektaal: "daai gesiggie is lieflik van lelikgeid". "daai ou daar in die hoek is ook lewendig gevrek". Twee teenoorgesteldes wat in een stelling gebruik word. Speel daarmee en kyk hoe verras jy jouself – dis makliker as Wordle want jy kan jou eie taal skep. 😉